
DIE  ONTSTAAN  VAN  DIE  GEMEENTE. 

In  Suid-Afrika,  waar  alles  so  snel  gaan,  en  waar  in 
een  mensegeslag  die  ontwikkeling  deurgemaak  is  waar 
die  mensheid  in  Europa  ’n  paar  eeue  voor  gehad  het,  is 
vyf-en-tagtig  jare  baie.  Ook  die  Ned.  Hervormde  Ge- 
meente  van  Potchefstroom  is  daar  ’n  toonbeeld  van. 
Potchefstroom  was  in  die  ou  dae  die  middelpunt,  waarom- 
heen  die  Suid-Afrikaanse  Republiek  gegroei  het,  en  die 
Kerkelike  Gemeente  is  die  moeder  Gemeente  in  die  Her- 
vormde  Kerk.  Maar  wat  ’n  verskil  lê  daar  tussen  die 
dae,  toe  die  Gemeente  ontstaan  het,  en  die  teenswoordige 
tyd!  Watter  bange  storme  het  daar  nie  in  daardie  tyd 
oor  Transvaal  losgebreek  nie,  en  hoe  menig  uur  van  be- 
proewing  moes  ook  die  Hervormde  Kerk  nie  deurmaak 
nie.  Hoe  menigmaal  is  die  Transvaalse  volk  ook  nie  in  sy 
Jewenswortel  aangetas  nie.  Maar  trots  al  die  donkere 
wolke  en  alles  vernietigende  orkane  is  die  woest.ernye  van 
vyf-en-tagtig  jaar  gelede  in  vrugbare  landstreke  met 
bloeiende  stede  en  dorpe  oordek,  is  daar  orde  gekom  uit 
die  verwarring,  het  die  barbarisme  plaas  moes  maak  vir 
die  kristelike  beskawing  en  is  die  Banier  des  Kruises  hier 
geplant.  Dit  was  die  ou  Voortrekkers  wat  met  die  eerste 
predikante  en  onderwysers,  wat  uit  Holland  gekom  het 


en  waaronder  Ds.  Dirk  van  der  Hoff  ’n  ere-plek  inneem, 
die  middele  in  Gods  hand  was,  om  die  ontginnings- 
werk  van  dit  alles  te  doen. 

Toe  die  Voortrekkers  die  Kaapkolonie  verlaat  het, 
was  hulle  nie  ’n  ongeorganiseerde  doelloos  swerwende 
bende  nie;  nee,  in  die  jare  dat  hulle  reisende  tentbewoners 
was,  het  hulle  in  alle  opsigte  probeer  om  so  goed  as 
moontlik  ’n  staatkundige  en  ’n  kerkelike  organisasie  in 
die  lewe  te  hou,  dank  sy  die  skeppende  werk  van  die 
Nederlandse  Kommissaris-Generaal  Mnr.  J.  A.  de  Mist, 
wat  in  die  jare  1803  en  1804  in  Suid-Afrika  was,  as 
verteenwoordiger  van  die  Nederlandse  Regering.  De 
Mist  het  Suid-Afrika  nie  meer  beskou  as  ’n  wingewes, 
wat  moet  dien  tot  glorifikasie  van  ’n  bepaalde  Europese 
handelsgemeenskap ; nee,  vir  hom  was  Suid-Afrika  doel 
in  sigself.  Hy  het  dan  ook  vir  Suid-Afrika  en  vir  die 
Suid-Afrikaners  die  moontlikheid  gegee,  om  hulle  self  te 
organiseer.  Die  ou  Voortrekkers  het  sy  ínstruksies  vir 
die  Landroste,  Kommandante  en  Veldkornette  saam  met 
hulle  die  wildernisse  in  geneem,  en  dit  het  hulle  tot  lei- 
draad  gedien  vir  hulle  eie  organisasies.  In  die  dae  van  die 
Suid-Afrikaanse  Republiek  was  daar  selfs  nog  verskillen- 
de  bepalinge  van  de  Mist  in  die  wetgewing  opgeneem.  Hy 
was  die  man,  wat  die  Afrikaner  geleer  het,  hoe  om  tot 
’n  self  georganiseerde  staatkundige  orde  van  sake  te  kom. 

So  was  dit  ook  op  kerkelike  gebied.  In  1804  hc-t 
hy  sy  beroemde  ,,Provisioneele  Kerken-Orde  voor  de 
„Bataafsche  Volkplanting  aan  de  Kaap  de  Goede  Hoop’r 
uitgevaardig,  waarin  hy  wel  vir  al  díe  gesindtes  gods- 
diensvryheid  geprok  lameer  het,  maar  waarin  hy  tog  te- 
gelykertyd  in  Art.  20  bepaal  het,  dat  „Het  Hervormd 
„Kerk-genootschap,  bij  verre  het  talrijkste,  en  ten  plat- 
„ten  lande  in  deze  Volkplanting  het  eenigste  zijnde,  be- 
„hoeft  overzulks  bijzondere  voorzieningen,  bepalingen,  en- 
„hulpe  van  het  Gouvernement.”  En  in  Art.  46  was  bepaal 
om,  indien  dit  uitvoerlik  was,  „ten  minste  alle  twee  ja- 

„ren  in  de  maanden  October  of  November  voor  de  Her- 
„vormde  Gemeenten  deezer  Volkplanting  te  houden 
„eene  Algemeene  Kerkvergadering.”  x) 

Deurdat  die  Kaap  in  Engelse  hande  geval  het,  is  die 
uitvoering  van  hierdie  bepaling  van  de  Mist  vertraag, 
en  eers  in  1824  is  die  eerste  Algemene  Kerkvergadering 
in  Kaapstad  gehou,  waar  toe  die  ,,Reglementen  voor  het 
„Bestuur  der  Nederduitsche  Hervormde  Kerk  in  Zuid- 
„Afrika”  vasgestel  is.  Hierdie  Reglemente  het  die  Voor- 
trekkers,  soos  ons  dit  ook  in  die  Dagboek  van  Erasmus 
Smit  kan  lees,  met  hulle  saam  geneem  as  leidraad  by 
hulle  kerk-formasie. 

Die  swaarste  punt  van  die  Voortrekkersbeweging 
was  in  Natal.  Maar  na  die  moord  van  Retief  het  Hendrik 
Potgieter  met  ’n  klomp  mense  naar  Transvaal  getrek, 
en  daar  is  in  1839  die  dorp  Potchefstroom  aangelê. *  2) 
Daar  het  sodoende  „twee  Maatschappijen”  ontstaan,  wat 
’n  splitsing  in  die  Trekbeweging  was.  Natal  was  onder 
leiding  van  Retief  en  later  van  Andries  Pretorius  be- 
hoorlik  georganiseer,  maar  Potgieter  het  hom  nie  so  baie 
daar  aan  gesteur  om  wette  en  organisasies  in  die  lewe 
te  roep  nie.  Dit  skyn  soms  of  hy  wel  ’n  soort  van  Raad 
om  hom  heen  gehad  het,  maar  miskien  was  dit  ook  net  sy 
krygsraad.  3 * 5)  Op  16  Oktober  is  in  Potchefstroom,  veral 
deur  aandringing  van  Andries  Pretorius,  op  ’n  byeen- 
koms  besluit,  dat  daar  vir  die  hele  Voortrekkers  gebiecl 
maar  net  een  Volksraad  sou  wees,  met  Pietermaritzburg 
as  setel.  Potchefstroom  het  egter  ’n  Adjunk  Raad  gekry, 
wat  onder  die  Pietermaritzburgse  Volksraad  sou  staan. 
Mens  kan  sê,  dat  dit  ’n  soort  van  Prowinsiale  Raad  was, 

1)  Ooreenkomstig  hiermee  word  die  hoogste  Bestuur  van  die  Hervorm- 
de  Kerk  van  Afrika  nog  genoem  ..Algemene  Kerkvergadering,”  ea 
nie  Synode  nie. 

2)  Nie  op  die  selfde  plek  nie,  vraar  die  teenswoordige  Potchefstroom 
lê  maar  omtrent  'n  uur  te  perd  daarvandaan. 

3)  Sie  P.  L.  A.  Goldman : Beredeneerde  Inyentarissen  van  de  Oudste 

Archief-Groepen  der  L.  A.  K.,  bls.  140  en  141. 

wat  onder  die  Pietermaritzburgse  Volksraad  die  belange 
in  Transvaal  sou  behartig.  Op  voorstel  van  die  Ad.iunk 
Raad  het  die  Pietermaritzburgse  Volksraad  op  23  Fe- 
bruarie,  1842  vir  Potchefstroom  ’n  Kerkeraad  benoem, 
wat  bestaan  het  uit  die  ouderlinge  David  Jacobs,  F.  G. 
Wolmarans,  P.  van  Staaden,  en  die  diakens  P.  F.  Stry- 
dom,  P.  du  Preez,  G.  Maree  en  S.  Viljoen.  4)  Dit  was  die 
eerste  Kerkeraad  in  Transvaal,  want  Potchefstroom  het 
in  daardie  dae  die  hele  Voortrekkersgebied  ten  noorde 
van  die  Vaalrivier  bevat.  Voor  die  tyd  was  daar  maar 
alleen  een  of  twee  Kerkeraadslede,  wat  as  sodanig  jare 
tevore  uit  die  Kaapkolonie  getrek  het,  soos  blyk  uit  die 
kollekte  lys  wat  op  1 November,  1841,  van  uit  Potchef- 
stroom  gerig  is  aan  die  ,,Waarde  Broeders  Landgenooten 
„en  mede  Leedematen  der  Hervormde  Kerken  benevens 
„alle  Christelijke  Kerken  van  Zuid  Afrika”,  met  die  doel 
om  gelde  in  te  samel  om  ’n  kerk  in  Potchefstroom  te 
bou.  Daardie  lys  is  o.a.  al  reeds  onderteken  deur  P.  J. 
van  Staden  as  kerkeraadslid.  Ook  is  daar  nog  ’n  brief 
voor  hande  gerig  aan  Genl.  Andries  Pretorius,  wat  egter 
geen  ondertekening  draag  nie,  maar  wat,  sover  as  uitge- 
maak  kan  word,  is  dit  van  die  hand  van  ouderling  F.  G. 
Wolmarans,  waarin  die  skrywer  sê: 


*)  David  Jacobs  se  afstammelinge  wood  grotendeels  in  die  distrik  Hei- 
delberg,  en  behoor  nog  byna  alger  aan  die  Hervormde  Kerk.  Ver- 
skillende  het  as  Kerkraadslede  gedien.  F.  G.  Wolmarans  was  een 
van  die  ondertekenaars  van  die  Sandrivier  Traktaat.  Ook  sv  af- 
stammelinge  behoor  nog  aan  die  Hervormde  Kerk.  Hy  is  die  groot- 
vader  van  oud-ouderline  Senator  A.  D.  W.  Woimarans,  en  die 
oor-grootvader  van  ds.  H.  P.  Wolmarans  van  Pietersburg.  P.  van 
Staaden  se  afstammelinge  behoort  ook  nog  aan  die  Hervormde  Kerk, 
so  ook  die  van  P.  F.  Strydom  van  wie,  naar  ons  meen,  ds.  S'.  J. 
Strydom  van  Makwassie,  afstam.  Ook  die  nakomelinge  van  Stepha- 
mis  Vilojen  is  nog  troue  lede  van  die  Kerk.  Met  die  nakomelinge 
van  P.  du  Preez  en  G.  Maree  is  ons  nie  bekend  nie.  Toe  die 
teenswoordige  kerkgebou  van  Potchefstroom  op  25  Februarie  186ti 
deur  ds.  van  der  Hoff  ingewv  is,  het  F.  G.  Wolmarans,  wat  toe 
78  jaar  oud  was,  en  S.  Viljoen  wát  72  jaar  oud  was,  as  oud- 
ouderlinge  vooraan  die  kerklike  optog  van  die  ou  kerk  naar  die 
nuwe  geloop,  en  het  hulle  die  Bybel  gedra. 

„ik  bin  reeds  20  jaar  in  Kerkedienst — het  is  ook  mijn 
„vermaak  Land  en  Volk  met  de  herformde  Leer  van 
„Jesus  te  voorsien”.  5) 

Die  skrywer  was  dus  reeds  in  1829  kerkeraadslid  in  die 
Kaapkolonie. 

SONDER  PREDIKANT. 

Jare  lank  sou  Potcchefstroom  sonder  predikant  bly, 
en  moes  die  mense  tevrede  wees  met  ’n  kort  herderlik 
besoek  so  af  en  toe  van  elders,  wat  later  meer  gereeld  sou 
wees.  Die  eerste  predikant,  wat  die  geweste  besoek  het, 
was  die  Sendeling  Daniel  Lindley.  Kort  nadat  die  Pie- 
termaritzburgse  Volksraad  vir  Potchefstroom  ’n  Kerke- 
raad  aangestel  het,  sodat  daar  ’n  behoorlike  Gemeente 
gevorm  is,  het  hulle  Lindley  daarheen  gestuur  om  die 
sakramente  te  bedien.  Op  26  Maart,  1842,  het  hy  103 
nuwe  lidmate  aangeneem,  en  op  die  volgende  dag  188 
kinders  gedoop.  Waarskynlik  het  hy  toe  ook  die  Kerke- 
raadslede  in  hulle  amp  bevestig.  In  elk  geval  staan  dit 
vas,  dat  Potchefstroom  in  1842  as  afsonderlike  Gemeente 
met  ’n  eie  Kerkeraad  opgetree  het.  Die  Doop-  en  Lid- 
maatsregisters  begin  dan  ook  van  toe  af.  6 * 8)  In  1844  het 
Lindley  ’n  twede  besoek  aan  Potchefstroom  gebring,  en 
op  30  Mei,  3 Junie  en  8 Junie  het  hy  tesame  124  kinders 
gedoop,  en  op  3 Junie  18  lidmate  aangeneem.  Dit  was 
sy  laaste  besoek  aan  Potchefstroom. 

5)  Staats  Argiewe  K 171/49. 

c)  In  die  rapport  aan  die  Engelse  Goewerneur,  wat  ds.  A.  Faure  in 
1844  uitgebring  liet,  sê  hy  dat  Lindley  in  184‘2  in  Potchefstroom  202 

kinders  gedoop  en  109  lidmate  aangeneem  het — sie  Birds  Annals  of 
Natal,  Vol.  II,  p.  356  v.v.  Prof.  dr.  J.  du  Plessis  van  Stellenbo^h 
neem  in  sy  “Christian  Missions  in  South  Africa”  p.  230  hierdie 
foutiewe  syfers  oor,  en  ek  doen  die  selfde  in  my  ,,Geschiedenis  van 
de  Ned.  Hervonnde  Kerk  in  Z.A.’’  dl.  I 23  dieselfde.  Ek  het  egter 
gevoel,  so  as  uit  die  voetnoot  blyk  dat  dit  met  die  syfers  nie  in  die 
haak  is  nie.  maar  kon  die  opgawe,  soas  Prof.  du  Plessis  seer  tereg 
opmerk  in  sy  „De  Gereformeerde  Kerk  in  Wording  en  Werking’’  p. 
26,  nie  verbeter  nie,  daar  Prof.  du  Plessis  en  ek  seif  altwee  van 
die  rapport  van  ds.  Faure  afhanklik  was.  Na  die  tyd  het  ek  egter 
die  geleentheid  gehad.  om  die  offisiële  registers  van  Lindley  self 
in  te  sien,  en  kan  dan  ook  nou  die  bowe  vermelde  opgawe  as  'n 
verbeterde  en  korrekte  opgawe  gee. 

Die  roepstemme  om  ’n  predikant  is  herhaaldelik  ge- 
hoor,  veral  nadat  Engeland  Natal  in  1843  van  die  Voor- 
trekkers  afgeneem  het,  om  die  imperialistiese  landhonger 
soveel  moontlik  te  probeer  stil.  Die  swaartepunt  van 
die  Voortrekkersbeweging  is  toe  geleidelik  na  Potchef- 
stroom  verskuif.  Dis  tragies  om,  temidde  van  al  die 
Staatkundige  vervolginge  en  politieke  ellende  die  ver- 
sugtinge  om  ’n  eie  predikant  te  hoor.  In  1843  het  hulle 
gemeen  om  geholpe  te  raak.  Ds.  P.  N.  Ham  is  in  daardie 
jaar  uit  Holland  as  predikant  van  die  Voortrekkers  ge- 
stuur.  Maar  die  Engelse  wou  hom  nie  in  Natal  laat  land 
nie,  waarop  hy  toe  na  Delagoa  Baai  is,  met  die  hoop  om 
vandaar  uit  die  mense  in  Transvaal  te  bereik.  Maar  in 
Transvaal  het  hulle  niks  daarvan  geweet,  dat  Ham  na 
Delagoabaai  is  en  daar  vir  hulle  sit  en  wag.  Sy  vrou  en 
kind  is  daar  aan  die  gevreesde  koorssiekte  dood,  nadat  die 
skoolmeester  wat  saam  met  hom  gekom  het,  op  see  ge- 
stenve  is.  Ds.  Ham  het  self  swaar  siek  gelê,  en  was  aan 
die  rand  van  die  dood.  Die  skip  waarmee  hy  daar  ge- 
kom  het,  het  na  ’n  tog  na  Mauritus  Delagoabaai  weer  aan- 
gedoen,  en  toe  is  Ds.  Ham  op  die  skip  gedra,  en  naar 
Kaapstad  vervoer,  waar  hy  lang  verpleeg  is,  en  eindelik 
na  herstel  het  hy  in  die  Kaapkolonie  ’n  beroep  aange- 
neem. 

Die  roepstemme  om  geestelike  hulp  het  aangehou, 
en  eindelik,  in  1847,  is  daar  twee  predikante  uit  die 
Kaapkolonie  gestuur  om  die  Voortrekkers  te  besoek.  Van 
toe  af  het  daar  ieder  jaar  een  of  meer  predikante  van 
die  Kaapkolonie  die  Transvaal  besoek.  Ongelukkig  was 
dit  dat  hierdie  predikante  hulle  baie  maal  teveel  met  po- 
litiek  bemoei  het,  en  soms  nog  al  die  Voortrekkersleiers, 
probeer  tevrede  maak  het,  met  die  Union  Jack. 

Op  die  lOe  Februarie,  1849,  het  die  Kerkeraad  in 
Magaliesberg  bymekaar  gekom,  en  besluit  om  aan  die 
Synode  van  die  Hervormde  Kerk  in  Holland  te  skryf,  om 

hulle  tog  ’n  predikant  te  stuur.  Tegelykertyd  is  die  vol- 
gende  blanco-beroepsbrief  saam  gestuur: 

H.  D.  L. 

Wij  ondergeteekende  uitmaakende  de  Kirke  Raad 
der  Nederduitsche  Gemeente  van  Potchefstroom,. 
Magaliesberg,  Mariko,  Origstad  En  Zoutpansberg ; 
hebben  in  onse  vergadering  van  heden  beroepen,  ge- 
lijk  wij  beroepen  bij  Deze  tot  onse  hercler  en  Leeraar 

De  WelEerwaarde  Heer  

vertrouwende  dat  zijn  Edele  dit  Beroep  zal  Gelieve 
aan  te  nemen  En  door  de  heere  En  veylighijd  tot 
onse  uitgebreide  Herderlose  gemeente  geleijd  moge 
worden,  om  onder  zijne  dierbare  Zegen  Lang  En  tot 
hijl  van  veele  onstervelijke  zielen  onder  ons  te  ar- 
beijden. 


F.  G.  WOLMARANS,  i 

D.  F.  JACOBS,  ^ Ouderlingen. 

P.  J.  VAN  STADEN,  > 

C.  J.  H.  KRUGER,  Diaken. 

P.  F.  STRIJDOM,  Diakem 

S.  P.  VILIOEN,  Diaken. 

C.  A.  BOTHMA,  Diaken. 

In  die  begeleidende  skrywe  het  die  Kerkeraad  gewys 
op  die  „verdrukkengen  van  een  onrechtvaardig  Gouver- 
nement”,  waarmee  hulle  op  die  oog  had,  die  vervolginge 
van  die  Britse  Regering.  Maar  die  verdrukkínge  was  nog 
nie  so  swaar  nie,  as  die  ,,vergeefsche  beeden  om  een  waar- 
„dig  leeraar  Christie”.  Helaas,  ook  hierdie  poging  was 
te  vergeefs.  Toe  die  brief  rriet  die  blanco-beroepsbrief 
eindelik  in  Holland  aangekom  het,  was  dit  al  meer  as  ’n 
jar.r  oud,  en  die  outoriteite  het  daar  toe  nie  geweet  of 
die  mense  in  Transvaal  nie  dalk  al  in  die  tusse  tyd  ge- 
holpe  geraak  het  nie.  In  Holland  het  die  rnense  in  daar- 

die  dae  maar  min  afgeweet  van  die  toestande  in  die  binne- 
lande  van  Suid-Afrika. 

Aan  die  ander  kant  het  die  Voortrekkers  in  Trans- 
vaal  langsamerhand  die  hoop  opgegee,  om  uit  die  Kaap 
Kolonie  ’n  predikant  te  kry,  want  op  al  hulle  beroepe  het 
hulle  afwysende  antwoorde  gekry.  Bowedien  het  die 
Britse  neigings  van  Kaapse  predikante  van  daardie  dae, 
wat  hierin  kindere  van  hulle  tyd  was,  meer  en  meer 
wantroue  gewek,  en  die  mense  het  soms  in  hulle  die  „gees- 
telike  swaard”  gesien,  waarmee  Sir  Harry  Smjith  in  1847 
aan  die  Tugela  Rivier  vir  Genl.  Andries  Pretorius  ge- 
dreig  het.  Trouens,  Sir  Harry  Smith  het  ongetwyfeld 
probeer  om  die  Transvalers  met  behulp  van  die  deputa- 
sies  van  Kaapse  predikante  onder  die  Britse  vlag  te  kryr 
soos  ook  blyk  uit  die  feit  dat  hy  hulle  reiskoste  naar  die 
deur  hom  gevloekte  Transvaalse  Rebelle  betaal  het,  en 
deur  ’n  uitlating  van  hom,  dat  hulle  ook  met  ’n  politieke 
doel  gestuur  is.  Ons  wil  wel  aanneem,  dat  daardie  depu- 
tasies  se  doel  was  om  die  Evangelie  te  verkondig  onder 
die  Voortrekkers.  Maar,  as  kindere  van  hulle  tyd,  kon 
hulle  vir  hulself  nie  ’n  deel  van  Suid-Afrika  sonder  die 
Britse  vlag  voorstel  nie.  En  dis  dan  ook  merkwaardig 
om  te  sien  hoe  die  predikante  wat  geweier  het  om  beroepe 
in  Transvaal  aan  te  neem,  hulle  wel  aanstellings  deur  Sir 
Harry  Smith  as  predikante  in  die  geannekseerde  Vry- 
staat  laat  welgeval  het.  Toe  die  Transvalers  na  veel 
gesukkel,  eers  in  1853  ’n  predikant  gekry  het,  en  wel  uit 
Holland,  het  die  Vrystaat  al  vier  predikante  gehad,  almal 
aangestel  deur  Sir  Harry  Smith  en  sy  opvolgers.  Dr. 
William  Robertson  van  Swellendam  het  hom  in  1848  as 
instrument  in  die  hand.  van  Sir  Harry  Smith  laat  ge- 
bruik,  om  die  huwelike  van  die  Voortrekkers  in  daardie 
streek,  wat  vanaf  die  Trek  uit  die  Kaapkolonie  in  1836 
deur  die  Voortrekker  Landdroste  bevestig  was,  kragteloos 
te  maak  en  opnuut  te  bevestig.  Sir  Harry  Smith  wou 
ook  hierdeur  die  Voortrekkers  gedwing  het  om  hulle  onder 

die  Britse  vlag  te  plaas.  Hy  wou  hulle  huwelike  gemaak 
het  tot  vorme  van  owerspel  en  ontug.  Op  las  van  Sir 
Harry  Smith  het  Dr.  William  Robertson  mense,  wat  al 
vir  jarelang  wettig  getroud  was,  en  al  baie  kinders 
gehad  het,  oorgetrou.  Hy  het  selfs  die  dwaasheid  be- 
gaan  om  ’n  man  en  vrou  oor  te  trou,  waarvan  die  vrou 
al  ’n  jaar  gelede  dood  was ! Op  die  trouvorm,  wat  nog' 
voorhande  is,  het  hy  maar  vir  die  oorlede  vrou  se  part 
geteken!!  Sulke  deputasies  moes,  soos  duidelik  is,  die 
wantroue  van  die  Voortrekkerleiers  in  Transvaal  opge- 
wek  het.  Maar  tog  was  die  mense  bly,  as  een  of  meer 
predikante  hierdie  streke  besoek  het.  Ds.  van  Warmelo. 
wat  baie  omgang  gehad  het  met  die  ou  Voortrekkers, 
skrvf  hiervan : 

,.Het  is  aandoenlijk,  om  de  verhalen  der  Voortrekkérs 
,,te  hooren,  hoe  zij  hun  kinderen  zagen  groot  wor- 
„den,  zonder  gedoopt  te  zijn,  hoe  men  reikhalzend 
„uitzag  naar  een  gelegenheid  om  zonen  en  doehteren 
,,als  lidmaten  der  Kerk  te  doen  aannemen,  om  het 
..Avondmaal  te  kunnen  genieten,  enz„  enz.,  en  wan- 
,,neer  dan  de  bekendmaking  rondging.  hoe  het 
„gansche  land  in  rep  en  roer  was,  en  alles  wercl  aan- 
„gewend  om  de  hooge  ingenomenheid  te  betuigen 
,.met  het  voorrecht,  om  wederom  een  geordend 
„Leeiaar  te  mogen  aanschouwen.” 

Potchefstroom  wou  in  geen  geval  kerkelik  onder  die 
Xaapse  Synode  val  nie.  Die  vrees  vir  Engelse  inmenging 
via  die  Synode  was  te  groot.  Daarom  wou  die  Kerkeraad 
glad  nie  daarvan  hoor  nie,  om  deel  uit  te  maak  van  die 
Ring  van  Transgariep,  wat  onder  die  Kaapse  Synode 
gestaan  het,  en  die  Vrystaatse  Gemeentes  omvat  het.  Op 
21  April  1851  het  Ds.  A.  Murray,  wat  toe  die  Gemeente 
besoek  het,  in  die  Kerkeraadsvergadering  voorgestel  om 
aan  te  sluit,  en  om  ’n  ouderling  as  verteenwoordiger  van 
Potchefstroom  in  die  Transgariepse  Ring  te  benoem. 

niaar  die  Kerkeraad  het  besluit  „in  verband  met  politieke 
„zaken  het  voorstel  niet  aan  te  nemen”.  ’n  Week  later 
het  Ds.  Murray  dieselfde  voorstel  gedoen  in  die  Kerke- 
raadsvergadering  van  Gemeente  Rustenburg,  wat  ’n  jaar 
te  voor  as  selfstandige  Gemeente  van  Potchefstroom  af- 
gestig  is,  en  Rustenburg  het  om  dieselfde  rede  as  Pot- 
chefstroom  geweier.  Die  besluit  van  die  Kerkeraad,  in 
die  liandskrif  van  Ds.  Murray  is  nog  voorhande.  Dit  is 
belangrik  om  hier  op  te  let,  want  mense  wat  in  later  jare 
die  geskiedenis  van  die  dae  wou  behandel,  met  volkome 
virbygaan  vir  die  ofíisiële  kerkelike  argiewe,  het  be- 
weer,  dat  dit  Ds.  van  der  Hoff  was,  wat  die  Transvalers 
beweeg  het,  om  hulle  nie  onder  die  Kaapse  Synode  te 
plaas  nie.  En  dit,  waar  Ds.  van  der  Hoff  eers  twee  jaar 
na  hierdie  besluite  in  Transvaal  gekom  het. 

Maar  met  dit  alles  het  Potchefstroom  en  die  hele 
Transvaal  nog  sonder  predikant  gesit.  In  1852  het  Ds. 
Neethling  en  Ds.  Murray  ronduit  verklaar,  dat  Transvaal 
alleen  met  ’n  predikant  sal  gehelp  word,  as  die  mense 
ihulle  onder  die  Kaapse  Kerkverband  wil  voeg.  Die  gees- 
telike  nood  het  die  Kerkeraad  dan  ook  eindelik  gedwing, 
om  skoorvoetend  die  Kaapse  Synode  te  vra,  om  ingelyf  te 
word.  Die  inlywing  sou  egter  nooit  ’n  voldonge  feit  word 
nie,  deurdat  Potchefstroom  en  daarmee  Transvaal,  die 
volgende  jaar  buite  die  Synode  om  geholpe  sou  raak. 

DS.  DIRK  VAN  DER  HOFF. 

Op  27  Mei,  1853,  het  Ds.  van  der  Hoff  in  Potchef- 
stroom  aangekom.  Hy  is  uit  Holland  gestuur  deur  Prof. 
U.  G.  Lauts,  wat  in  daardie  dae  in  Holland  ’n  warme 
pleitbesorger  was  van  die'  belange  van  die  Voortrekkers. 
Oor  Professor  Lauts  en  sy  onbaatsugtige  werk,  die  uit- 
sending  van  Ds.  van  der  Hoff,  sy  aankoms  en  vertoewing 
aan  die  Kaap,  en  sy  reis  na  Potchefstroom  handel  ons 
hier  nie,  daar  plaasruimte  dit  belet.  Die  leser  word 

daarvoor  verwys  naar  die  „Geschiedenis  der  Ned.  Her- 
vormde  Kerk”,  deur  die  skrywer  hiervan. 

Ds.  van  der  Hoff  was  ’n  baanbreker.  Iemand  wat 
die  hitte  van  die  dag  en  die  koue  van  die  nag  moes  dra 
in  ons  kerkelik  Transvaal,  soos  niemand  voor  hom,  en  nie- 
mand  na  hom.  Dit  was  ’n  ongeordende  toestand,  wat  hy 
op  kerkelik  gebied  aangetref  het.  Die  huis  wat  hy  ge- 
kry  het, — die  pastorie, — was  nie  veel  beter  as  ’n  hart- 
beeshuisie  nie, — dit  was  onbewoonbaar.  Die  toestande 
was  primitief.  Op  kerkelik  terrein  het  die  grootste  ver- 
warring  geheers.  Soos  reeds  gesê,  het  die  Kerkeraad 
noodgedwonge  eindelik  hulle  wou  skik  onder  die  Kaapse 
Synode.  In  Kaapstad  het  Ds.  van  der  Hoff,  toe  hy  op 
reis  was  naar  Transvaal,  hiervan  gehoor,  en  hy  het  met 
Ds.  Murray  van  Bloemfontein  afgespreek,  dat  die  hom 
sou  bevestig.  Maar  by  sy  aankoms  wou  die  leiers  niks 
weet  van  die  Kaapse  Synode  nie,  en  niks  hoor  van  ’n 
bevestiging  deur  Ds.  Murray  nie.  Uit  die  argiewe  kan 
ons  sien  hoe  dat  nog  vóor  sy  aankoms  in  Potchefstroom 
al  besluit  was,  dat  hy  deur  ouderling  Wolmarans  beves- 
tig  moes  word.  Uit  die  Notule  van  die  Krygsraad,  wat 
op  31  Mei  onder  leiding  van  Genl.  Andries  Pretorius  in 
Magaliesberg  gehou  is,  nog  voordat  Pretorius  vir  Ds.  van 
der  Hoff  persoonlik  ontmoet  het,  kan  mens  sien  hoe  afkerig 
die  mense  was  van  die  inlywing  onder  die  Kaapse  Synode. 
Die  Krygsraad  het  besluit  om  die  verskillende  Kerke- 
raadslede  in  die  hele  land,  op  te  roep  om  op  die  twede 
Maandag  in  Augustus  in  Rustenburg  bymekaar  te  kom 
om  die  kerksake  te  reël,  en  „goede  Kerkelijke  Regula- 
tien  te  maken  en  daar  te  stellen”.  Aan  ouderling  Wol- 
marans  het  die  Krygsraad  opdrag  gegee,  om  met  die  be- 
vestiging  van  Ds.  van  der  Hoff  tot  op  die  vergadering 
te  wag,  hoewel  intussen  onder  leiding  van  Ds.  van  der 
Hoff  „de  godsdienst  als  naar  gewoonte  zijn  voortgang 
„kan  hebben”.  Hierdie  besluite  is  op  31  Mei  geneem,  en, 
soos  blyk  uit  ’n  brief  van  Ds.  van  der  Hoff  op  7 Junie, 

1853,  aan  Genl.  Pretorius,  en  nog  in  die  argiewe  aan- 
wesig,  het  Ds.  van  der  Hoff  op  daardie  datum  nog  niks 
van  die  besluite  van  31  Mei  gehoor  nie,  en  ook  nog  nie- 
eers  Pretorius  persoonlik  ontmoet  nie.  Dit  is  ’n  af- 
doende  bewys,  dat  dit  nie  Ds.  van  der  Hoff  was  nie,  wat. 
die  mense  afvallig  sou  gemaak  het  van  die  Kaapse  Sy- 
node. 

Generaal  Pretorius  het  toe  kort  hierop  naar  Potchef- 
stroom  gereis,  met  die  doel  om  met  Ds.  van  der  Hoff 
oor  kerksake  te  praat.  Ds.  van  der  Hoff  verhaal  hier- 
van : 7)  „Dat  de  overleden  Kommandant  Generaal  A.  W. 
„Pretorius,  kort  na  mijne  aankomst  alhier,  mij  een  bezoek 
„bragt  en  mij  dringend  verzocht  om  mij  toch  niet  door 
„een  predikant  van  de  Synode  te  laten  voorstellen,  voor 
„dat  er  eene  algemeene  bijeenkomst  te  Rustenburg  zou 
„gehouden  worden  om  over  die  zaak  te  spreken ; want 
„dat  hij  met  al  zijn  menschen  niets  van  de  Synode  wilde 
„weten.  Na  veel  van  mijne  zijde  hiertegen  ingebragt 
„te  hebben,  besloot  ik  aan  het  verzoek  van  den  achtings- 
„waardigen  man  te  voldoen,  en  met  tranen  van  dankbaar- 
„heid  in  de  oogen  drukte  hij  mij  de  hand,  en  kon  zijne 
„blijdschap  schier  met  geen  woorden  uitdrukken.” 

Hierdie  algemene  byeenkoms  sou  Genl.  Pretorius  nie 
meer  bywoon  nie.  Op  26  Julie,  veertien  dae  voor  die  by- 
eenkoms,  is  hy  oorlede.  Toe  Ds.  van  der  Hoff  van  sy 
ernstige  siekte  gehoor  het,  het  hy  hom  op  Sondagaand 
die  24e  Julie  per  brief  nog  ’n  laaste  troos  gestuur,  en 
gewys  op  die  versoening  in  Kristus.  Hierdie  brief,  wat 
Genl.  Pretorius  nog  bereik  het,  is  nog  in  die  argiewe  aan- 
wesig.  Selfs  het  hy  sterwende  die  Krygsraad  vermaan, 
om  Ds.  van  der  Hoff  te  steun,  en  die  Kerk  te  beskerm. 

Die  algemene  byeenkoms  het  op  Maandag,  8 Augus- 
tus,  in  Rustenburg  bymekaar  gekom.  Die  vergaderfng 


7 i Aldus  in  ..Eene  S'tem  uit  Kaapstad  weerklonken  in  Mooirivier.”  Van 
hierdie  uiters  seidsame  geskrif  is  daar  ’n  eksemplaar  in  die  besit 
van  skrywer  deses. 

~\vou  met  die  inlywing  onder  die  Kaapse  Synode  niks  te 
make  hê  nie.  In  die  gemelde  „Stem  uit  Kaapstad  weer- 
klonken  in  Mooirivier”,  sê  Ds.  van  der  Hoff,  dat  hy  ’n 
halfuur  lang  teen  die  vergadering  vir  die  inlywing  ge- 
pleit  het,  maar  dat  die  Kerkeraadslede  aangedring  het, 
dat  hy  moes  toegee.  Eindelik  het  hy  toegegee,  „en  zoo 
„groot  was  de  blijdschap  over  dit  mijn  besluit  dat  ik 
„moeite  had  om  de  groote  schaar  van  menschen  te  be- 
„dwingen  hunne  blijdsc-hap  uit  te  drukken  door  een  luid- 
„klinkend  hoera”.  Nieteenstaande  die  getuienis  van  tal 
van  historiese  dokumente  is  daar  in  ons  dae  nog  mense, 
wat  sê,  dat  Ds.  van  der  Hoff  die  Transvalers  teen  die 
Kaapse  Synode  opgemaak  het,  en  dus  trek  hulle  sy  woor- 
de  in  twyfel  waar  hy  die  teendeel  beweer  het.  Afgesien 
van  tal  van  bewysstukke  in  ons  argiewe,  wil  ons  net 
daarop  wys,  dat  die  „Stem  uit  Kaapstad  weerklonken  in 
Mooirivier”,  waarin  Ds.  van  der  Hoff  die  bowestaande 
ingeskryf  het,  in  1857,  dus  vier  jaar  na  die  byeenkoms, 
in  Potchefstroom  op  die  Goewerments  pers  gearuk  is.  Sou 
Ds.  van  der  Hoff  so’n  onwaarheid  durf  skryf  het,  wat 
ook  gelees  sou  word  deur  President  M.  W.  Pretorius,  ou- 
derling  Wolmarans  e.a.? 

In  Potchefstroom  het  Ds.  van  der  Hoff  gearbei,  in 
die  dae  van  kommer  en  sorg,  toe  niemand  anders  dit 
durf  Waag  het,  om  sig  in  die  toenmaals  onherbergsame 
oorde  van  die  Transvaalse  wildernisse  onder  die  herder- 
lose  Voortrekkers  te  vestig,  teneinde  hulle  geestelike  be- 
lange  te  behartig.  Eers  nadat  hy  agt  jaar  alleen  voor 
die  werk  gestaan  het,  het  hy  hulp  gekry.  En  wee  ons 
jongeres,  as  ons  opstaan  en  die  hand  ophef  teen  hierdie 
manne  wat  die  hitte  van  die  dag  en  die  koue  van  die 
nag  gedra  het. 

Ons  wil  hier  nie  stilstaan,  om  die  stryd  te  skets,  wat 
Ds.  van  der  Hoff  op  kerkelik  gebied  moes  stry  teen  die 
vyande  van  die  Hervormde  Kerk,  wat  ook  die  vyande  was 
van  die  vryheid  van  die  Boere.  Ons  wil  volstaan  met 

daarop  te  wys,  dat  Ds.  van  der  Hoff,  sy  lot  tenvolle  in- 
gewerp  het  met  die  Transvalers,  en  tot  aan  sy  dood  toe 
’n  pilaar  was  van  die  Hervormde  Kerk,  wat  hy  lief  had- 
Toe  hy  op  28  Mei,  1878  die  dag  herdenk  het,  waarop  hy 
vir  25  jaar  gelede  sy  dienswerk  in  Potchefstroom  aan- 
vaar  het,  het  sy  gemeentelede  op  die  dag  van  al  kante 
toegestroom  naar  Potchefstroom,  en  Ds.  van  der  Hoff 
het  saam  met  hulle  die  Avondmaal  gevier — al  het  die 
feesdag  op  ’n  Dinsdag  geval.  En  die  Kommissie  van 
die  Algemene  Kerkvergadering  het  as  geheel  na  Pot- 
chefstroom  gegaan,  om  uiting  te  gee  aan  die  agting  van 
die  ganse  Hervormde  Kerk  vir  die  eerste  predikant  van 
Transvaal,  en  hom  hulle  dank  te  betuig.  En  die  kinders 
van  die  Gemeente  het  hom  die  volgende  feeslied  toe- 
gesing : 


Wij  wenschen  U,  met  hart  en  ziel, 

Bij  ’t  vijf-en-twintig-jarig  feest, 

Dat  gij  tans  in  ons  midden  viert, 

Geluk  en  heil  en  vreugd  daarbij. 

U,  Eerste  Leeraar  van  Transvaal! 

God  blijve  steeds  Uw  steun, 

God  zij  met  U! 

Zijn  zegen  blijv’  U bij ; 

Wees  gezegend  in  Uw  lot, 

Leef  nog  lang  tot  eer  van  God, 

God  zij  met  U ! 

In  die  oorlog  van  1880 — ’81  het  hy  trou  gestaan  aan 
die  sy  van  die  Boere,  en  na  die  behaalde  oorwinning 
uiting  van  sy  gevoelens  van  dank  gegee  in  feesliedere. 

Op  9 Oktober,  1881  is  Ds.  van  der  Hoff  oorlede.  Nie 
tevergeefs  het  hv  geleef  nie.  Sy  arbeid  was  tot  seën 
vir  heel  Transvaal. 

In  1883  is  die  lege  plek  van  Ds.  van  der  Hoff  weer 
opgevuí.  Dit  was  Ds.  C.  W.  du  Toit.  Hy  het  maar  net 
vir  ’n  jaar  die  beroep  naar  Potchefstroom  aangeneem, 
omdat  hy  in  die  tyd  swak  en  siekelik  was,  en  bevrees  dat 
die  werk  vir  hom  teveel  sou  wees.  Maar  die  lug  van 
Transvaal  het  hom  herstel.  In  Mei,  1883  is  Ds.  du  Toit 
deur  Ds.  N.  J.  van  Warmelo  bevestig  met  die  woorde  van 
Joh.  11:28,  ,,De  Meester  is  daar  en  Hij  roept  U”.  In 
die  bevestigingsrede  het  Ds.  van  Warmelo  nog  op  tref- 
.fende  wyse  vir  Ds.  v.  d.  Hoff  herdenk.  D^.  du  Toit  het  as 
sy  mtree-teks  geneem  I Samuël  3:5,  „Zie  hier  ben  ik,  want 
Gij  hebt  mij  geroepen”. 

Die  volgende  jaar  het  Ds.  du  Toit,  na  nog 
’n  korte  afwesigheid  na  die  Kaapkolonie,  hom  vir 
goed  aan  die  Gemeente  verbind.  Hy  het  altyd 
trou  by  die  Gemeente  gestaan,  ook  in  dae  toe 
die  ganse  Hervormde  Kerk  ’n  kriesis  deurgemaak  het. 
Ons  denk  hier  aan  die  donkere  jare  van  die  Kerkvereni- 
ging.  Toe  dit  Ds.  du  Toit  duidelik  geword  het,  dat  die 
doel  van  die  Kerkvereniging  was  om  die  Hervormde  Kerk 
dood  te  smoor,  het  hy  hom  aan  die  sogcnaam.de  vereniging 
onttrek. 

Ds.  du  Toit  het  tot  1918  in  Potehefstroom  gearbei, 
waarna  hy  sy  emeritaat  aanvaar  het,  na  ’n  algehele  diens- 
tyd  van  49  jaar.  Die  Gemeente  het  hom  dieselfde  agting 
toegedra,  wat  hulle  aan  Ds.  van  der  Hoff  bewys  het.  Na 
hom  was  Ds.  Vermooten  in  die  jare  1919-1926  die  predi- 
kant  van  Potchefstroom,  en  van  1926  Ds.  W.  P.  J.  Poen. 

En  waar  Potchefstroom  nou  haar  vyf-en-tagtigste 
geboortejaar  vier,  is  ons  bede,  dat  die  Gemeente  ’n  grond- 
suil  mag  wees  vir  die  Hervormde  Kerk,  en  die  deel  van  die 

Koninkryk  Gods  wat  aan  onse  sorg  toevertrou  is.  Gocl 
sy  die  Gemeente  met  Kerkeraad  en  Predikant  naby,  en 
geve  ook  daar  ware  geestelike  lewe,  tot  seën  vir  onse 
ganse  Kerk. 


TEENSWOORDIGE  KERKGEBOU. 


„Die  Weste"-Drukkery, 
Potchefstroom. — 3972. 

